Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase nimetuse registreerimise taotluse avaldamine

(2021/C 472/13)

Käesoleva dokumendi avaldamine annab õiguse esitada vastuväiteid Euroopa Parlamendi ja nõukogu määruse (EL) nr 1151/2012 (1) artikli 51 kohaselt kolme kuu jooksul alates käesoleva dokumendi avaldamise kuupäevast.

KOONDDOKUMENT

„Poivre de Penja“

ELi nr: PGI-CM-02635 – 19. september 2020

KPN ( ) KGT (X)

1. Nimetus

„Poivre de Penja“

2. Liikmesriik või kolmas riik

Kamerun

3. Põllumajandustoote või toidu kirjeldus

3.1. Toote liik

Klass 1.8. Aluslepingu I lisas loetletud muud tooted (vürtsid jne)

3.2. Punktis 1 esitatud nimetusele vastava toote kirjeldus

„Poivre de Penja“ on vürts, mis on valmistatud pipraliste (Piperaceae) sugukonda kuuluva mitmeaastase liaani e musta pipra (Piper nigrum) viljadest, millel on tugev ja terav maitse.

Välja arvatud roheline pipar, turustatakse pipraid naturaalselt ilma lisanditeta. Pipra terad on tavaliselt erineva suurusega (väikesed, keskmised ja suured).

Olenevalt koristusajast ja koristusjärgsest töötlemisest võib musta pipart toota ja turustada rohelise, musta, valge ja punase piprana.

Toote „Poivre de Penja“ peamine eripära on sametise alatooniga lõhn. Selles esineb raskeid, puitu meenutavaid, merevaiguseid ja muskust meenutavaid noote. See õrn aroom on klassifitseeritud kui „värske vürtsikas“, mis harmoneerub hästi nn sooja maitsega.

Lõhn on püsiv ning peamisele kuivale ja piprasele lõhnale lisandub palju taustnüansse.

Terav või pseudosoe aisting tootes „Poivre de Penja“ tuleneb peamiselt selle minimaalsest piperiinisisaldusest 10,48 % (maksimaalselt 12,28 %).

Toote „Poivre de Penja“ eri liikide üksikasjalik kirjeldus

Liik Kuju Suurus & Vähim pakketihedus Värvus Lõhn/Maitse Muu Roheline pipar — Kobarana või ilma kobarata — Terad või terved kobarad soolvees või äädikas Terade miinimumsuurus on 3 mm Helerohelisest tumeroheliseni Pipra ja rohttaimede lõhn Lõhn ei ole terav, kui terad on terved. Purustatud terade puhul tuleb terav lõhn esile, kuid see on vähem püsiv kui musta pipra puhul. Kõrvalekalded, mis ei ole lubatud: — tolm — kivikesed — taimne materjal — võõrkehad — hallitusseened Must pipar Kuivatatud viljad Terade miinimumsuurus on 3 mm Terade osakaal, mis on suurusega 3 mm: 90 % Tihedus 480 g/l Süsimust, must, pruunikas must. Intensiivne lõhn Kootav ja terav maitse Kõrvalekalded, mis ei ole lubatud: — tolm — kivikesed — taimne materjal — võõrkehad — Kahjustatud terad — Tükkideks lõigatud terad Pipra puhtusaste enne turustamist: 99 % Valge pipar Kuivatatud viljad Terade miinimumsuurus on 3 mm Suuruskriteeriumile vastavate terade osakaal 90 % Tihedus 510 g/l Valge, hall või beež Suhteliselt tugev ja tuntav lõhn Kootav ja väga terav maitse Kõrvalekalded, mis ei ole lubatud: — tolm — kivikesed — taimne materjal — võõrkehad — Kahjustatud terad — Tükkideks lõigatud terad Pipra puhtusaste enne turustamist: 99 % Punane pipar Kuivatatud viljad Terade miinimumsuurus on 3 mm Terade osakaal, mis on suurusega 3 mm: 90 % Tihedus 480 g/l Punakaspruun või tumepunane Suhteliselt tugev ja tuntav lõhn Kootav ja väga terav maitse Kõrvalekalded, mis ei ole lubatud: — tolm — kivikesed — taimne materjal — võõrkehad — terade jääkosakesed — hallitusseened

ladustamise ajal on maksimaalne niiskusesisaldus 13 %.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

–

3.4. Tootmise erietapid, mis peavad toimuma määratletud geograafilises piirkonnas

Kõik järgnevalt nimetatud tootmisetapid peavad toimuma geograafilises piirkonnas:

— kasvatamine,

— piprataimede hooldamine,

— marjade korjamine,

— terade kuivatamine (seda kasutatakse musta, punase ja valge pipra puhul),

— leotamine (kasutatakse ainult valge pipra puhul),

— pesemine (kasutatakse ainult valge pipra puhul),

— terade sorteerimine,

— soolamine soolvee või äädikaga (kasutatakse ainult rohelise pipra puhul).

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

–

3.6. Sellise toote märgistamise erieeskirjad, millele registreeritud nimetus viitab

Euroopa Liidu turul peab märgistusel olema kogu vajalik teave toote „Poivre de Penja“ kohta, eelkõige nimetus „Poivre de Penja“.

Nimetuse „Poivre de Penja“ juures võib olla väljend „kaitstud geograafiline tähis“ või Euroopa kaitstud geograafilise tähise ametlik logo.

Märgisel peab olema nähtavalt esitatud logo, mis tähistab kaitstud geograafilisi tähiseid, mille on registreerinud OAPI (IGP-OAPI):

Märgisel peab olema ka:

— toote jälgitavust tagav partii number, kui see partii number ei ole märgitud otse pakendile või mõnele konkreetsele etiketile,

— geograafilise tähise ühenduse aadress,

— „parim enne“ kuupäev,

— ja mis tahes muu õiguslikult vajalik teave.

4. Geograafilise piirkonna täpne määratlus

Penja on Kameruni Rannikupiirkonna Moungo maakonnas asuva omavalitsuse nimi. See asub Njombe-Penja ringkonna territooriumil. See on ka mitut eri paika hõlmava oru nimi.

Geograafiline piirkond hõlmab järgmisi kommuune Manjo/NLohé, Loumi, Njombé Penja ja Mbanga, mis asuvad Rannikupiirkonna Moungo maakonnas, samuti Tombeli kommuuni Edelapiirkonna Koupé Manengouba maakonnas.

Agroökoloogilised tingimused

Haldusüksus / Kommuun Agroökoloogilised elemendid Manjo/Nlohé Loum Njombé Penja Tombel Mbanga Kõrgus merepinnast 390 m –579 m 300 m –350 m 150 – 200 m 400 – 500 m 140 m –150 m Sademete hulk: 3 500 mm 3 500 mm 3 500 mm 3 000 mm 2 800 mm Temperatuur 25 °C 26 °C 28 °C 26 °C 28 °C Niiskusesisaldus 61 % 70 % 70 % 65 % 79 % Allikas: CARBAP Njomé meteoroloogilised andmed: November 2011.

5. Seos geograafilise piirkonnaga

Seos asjaomase toote kvaliteedi ja maine ning geograafilise päritolu vahel on olemas.

Geograafilise piirkonna eripära:

KGTga „Poivre de Penja“ hõlmatud geograafiline piirkond asub Koupé mäest lõuna pool Rannikupiirkonna ja Edelapiirkonna vahel. Mäe nõlvadel või selle jalamil asuvatel basaldist maatükkidel on vähem või rohkem kivisel pinnal pipraistandused. Praegu haritavate istanduste kõrgus merepinnast on 140–600 m.

Piirkonna mikrokliima on aprillist oktoobrini soe ja märg, kuid kogu ülejäänud aasta väga kuiv.

Pipart kasvatatakse nagu vanasti ja koristatakse käsitsi. Seejärel toimuvad eri töötlemistoimingud istutuste lähedal mitmes etapis: leotamine, pesemine, kuivatamine ja pakendamine hulgikaubanduseks.

Tootel „Poivre de Penja“ on järgmised omadused:

1) erilised organoleptilised omadused. Toote „Poivre de Penja“ peamine eripära on sametise alatooniga lõhn. Selles esineb raskeid, puitu meenutavaid, merevaiguseid ja muskust meenutavaid noote. Mahe ja rafineeritud, hõrk lõhn harmoneerub hästi nn sooja maitsega. Kõigepealt on seda kergelt tunda ninasõõrmetes, seejärel lisandub soe, ümar ja püsiva aroom. Peamisele kuivale ja piprasele lõhnale lisandub palju taustnüansse. Pipar „Poivre de Penja“ on samaaegselt tugev, kuid mitte agressiivne, värske, terav ja klassifitseeritud kui „värske vürtsikas“. Tänu suhteliselt suurele piperiinisisaldusele on sel tootel eripära, mida ei esine ühelgi muul pipral.

2) Viljad on kõrge kvaliteediga ja kahjustamata, kuna need korjatakse käsitsi.

Põhjuslik seos geograafilise piirkonna ja toote „Poivre de Penja“ erilise kvaliteedi vahel:

Penja piirkonna geoklimaatilised tingimused annavad tootele selle iseloomulikud omadused.

Vulkaaniliste muldadega rikastatud basaltmuldadel ning vegetatiivse kasvuperioodi jaoks olulises soojas ja niiskes ekvatoriaalses kliimas kasvavad piprataimed väga hästi, viljad valmivad detsembris ning „Poivre de Penja“ annab saagikoristusel tänu eriti mineraaliderikastele ja tasakaalustatud muldadele suurepärase valmimisastme ja maitsega vilju.

Oskusteave

Väljakujunenud oskusteabe kohaselt korjatakse toodet „Poivre de Penja“ käsitsi ja kobarakaupa, mis võimaldab saada kvaliteetseid terasid, mida masinad ei ole kahjustanud.

Valge pipar „Poivre de Penja“ on naturaalne toode, mida on pestud üksnes puhta allikaveega; pärast korjet pannakse pipar polüpropüleenkottidesse või pannakse otse likku (kui kobarad on tihedad). Seejärel leotatakse seda eelistatavalt tsemendist või fajansist valmistatud mahutites loodusliku allikaveega, mida rikastavad vulkaanilised mullad, millest vesi läbi voolab; vett vahetatakse iga kahe päeva järel leotamine kestab kümme päeva. Seejärel võetakse piprakotid veest välja ning iidse traditsiooni kohaselt trambitakse jalgupidi kotil, et vilja kest tuleks lahti. Tänu leotamisele on võimalik toota kvaliteetset pipart, millel on eriline maitse ja lõhn. Lõpuks tühjendatakse kotid suurde mahutisse ning marjad pestakse põhjalikult ja mitu korda, et eemaldada kõik kahjustatud koored ja tükikesed.

Musta, punase ja valge pipra kuivatamist soodustab see, et geograafilises piirkonnas on oktoobrist märtsini kuiv hooaeg ning nii saab pipar päikese käes kiiresti kuivada (kolm päeva).

Maine ja geograafilise keskkonna vaheline seos

Pipart „Poivre de Penja“ on Njombé-Penja piirkonnas kasvatatud üle viiekümne aasta ning selle nimetuse all tuntakse kõnealuses geograafilises piirkonnas kasvatatavat pipart nii kaubanduses kui ka tavakeeles.

Pipra maine kinnituseks võib tuua mitmeid näiteid.

— Julien CLEMENCOT’ 2. jaanuari 2015. aasta artikkel, mis avaldati ajalehes Jeune Afrique (Noor Aafrika): Kamerun: „Penja pipraga maitsestatakse roogi kogu maailmas.“

„Oma tugeva maitsega äratab Penja pipar („Poivre de Penja“) kogu maailma gurmaanide maitsenäsad. Selle pipratera tuntus ulatub kuulsaimate kokkade taldrikutelt kuni luksuslike vürtsipoodide riiuliteni.“

„Pipra erilised omadused tulenevad kohalikust piirkonnast. See hiiglaslik liaan kasvab viie aasta jooksul troopilise kliimaga vulkaanilisel, rikkalikul ja tasakaalustatud pinnasel (...)“.

— Ajalehe Le Monde 8. märtsi 2016. aasta artikkel: Kamerun: Penja pipar („Poivre de Penja“) on maagilise aroomiga kohalik toode“.

— Katherine KHODOROWSKY (Dunod, Paris 2016) raamatus „Epices – Sublimez vos plats préférés“ (Vürtsid – muutke oma road imeliseks) on märgitud:

„Gastronoomia templis on valgel pipral „Poivre de Penja“ äramärkimist vääriv koht. Peened nüansid selle aroomis on tingitud Kameruni lääneosas asuvast vulkaanilisest maast, kus pipart käsitsi kõplaga harides kasvatatakse. Ekvatoriaalne kliima tagab taime ühtlase kasvu.“

Viide spetsifikaadi avaldamisele

(viitemääruse artikli 6 lõike 1 teine lõik)

–

(1) ELT L 343, 14.12.2012, lk 1.